text: Klar til fest i blå uniformer
  14 juli 2012 kl. 13.23
  Dronningens tjenstgørende gardere har igen i år valgt at holde Blå Fest i Kolding.
  Iført de blå vagtuniformer trak 118 gardere lørdag op i Kolding. 
  De marcherede gennem midtbyens gader og endte ved Koldinghus. 
  Lørdag aften holder omkring 300 gæster blå fest på Comwell i Kolding for at markere afslutningen på gardernes uddannelse i København.
  